Новай для нас, але разам з тым вельмі эфектыўнай, з нашага пункту гледжання, формай распаўсюджвання вопыту работы педагогаў, якія маюць дасягненні ў навучанні і выхаванні навучэнцаў, з’яўляецца бенефіс. Ён дазваляе ў неафіцыйных, святочных абставінах паказаць не толькі прафесійную майстэрню настаўніка, але і прадставіць паспяховага педагога як творчую і разнапланавую асобу. І яшчэ, што вельмі важна, педагагічны бенефіс садзейнічае ўмацаванню іміджу як асобнага настаўніка, так і настаўніцтва ў цэлым.